Delo je prekinila druga svetovna vojna. Hodgkin se je prostovoljno javil v raziskovalni oddelek Kraljevega vojnega letalstva, kjer se je ukvarjal z letalsko medicino, kasneje pa je bil premeščen v oddelek za telekomunikacije, kjer je sodeloval pri razvoju radarske tehnologije. Leta 1944 se je poročil s hčerko patologa in kasnejšega nobelovca Peytona Rousa in imel z njo štiri otroke. Z družino je od leta 1945 živel v Cambridgeu.

Rokometni vratar Urban Lesjak se je prvič s športom začel ukvarjati pri sedmih letih. Prve korake je naredil v rokometni šoli Toneta Goršiča, kjer je preživel tri leta, potem pa se je v sezoni 2000-01 preselil v Rokometni klub Celje Pivovarna Laško, s katerim so povezani vsi uspehi na njegovi dosedanji športni poti.

Kariero je začel v Port Arthurju v članskem moštvu Port Arthur Ports. Oktobra 1929 je kot prost igralec podpisal pogodbo z NHL klubom Pittsburgh Pirates. V svoji edini sezoni v Pittsburghu je na 44 tekmah prispeval 19 zadetkov. Naslednje leto se je klub preselil v Filadelfijo in še naprej sodeloval v ligi NHL, le pod novim imenom Philadelphia Quakers. Ekipa je doživela tisto sezono pravo rezultatsko katastrofo in je prepričljivo zasedla zadnje mesto v Ameriški diviziji. Po sezoni je klub razpadel, večina igralcev pa se je razkropila v nižje lige in Jarvis ni bil nobena izjema.

Leta 1832 je odpravil guvernadurstvo, ki je predstavljalo nevarnega nasprotnika vladike in eksponenta najprej Benetk, pozneje pa Avstrije. Leta 1842 je bila opravljena tudi razmejitev med Črno goro in Avstrijo. Njegoš je začel uvajati osnovno šolstvo in 1834 spet odprl tiskarno na Cetinju, ki je delovala že v 15. stoletju. Bil pa ni le vladar, pač pa tudi največji črnogorski pesnik (Gorski vijenac), pisal je tudi filozofske spise (Luča mikrokozma).

Herder je dal Nemcem nov ponos v njihovo poreklo. Želel si je, da bi se rodil v srednjem veku in je razmišljal, ali so si nemški vladarji zaslužili, da jih prikažejo v pravi luči v skladu z nemškim razmišljanjem. Herder je enačil Nemce z gotiko in cenil vse, kar je bilo iz gotike.

Gerty Theresa Cori (rojena Radnitz), avstrijsko-ameriška biokemičarka judovskega rodu, nobelovka, * 15. avgust 1896, Praga, Avstro-Ogrska (danes Češka), † 26. oktober 1957, St. Louis, Missouri, Združene države Amerike.

Po sporazumu iz leta 1995 je dostop do objekta omejen tako za Arabce, kot Jude. Osrednji prostor je razdeljen. Tako Arabci kot Judje vstopajo vsak skozi svoj vhod in se lahko zadržujejo v le vsak svojem delu. 10 dni na leto, ki so posebej pomembni za Jude, imajo pravico dostopa do celotnega osrednjega prostora. Prav tako pa imajo Arabci 10 dni na leto, ki so zanje posebej pomembni, pravico do dostopa do celotnega osrednjega prostora.

Toplak je 117. najbolj pogost priimek v Sloveniji, ki ga je po podatkih Statističnega urada Republike Slovenije na dan 31. decembra 2007 uporabljalo 1.225 oseb, na dan 1. januarja 2011 pa 1.229 oseb ter je med vsemi priimki po pogostosti uporabe zavzel 115. mesto.